Tolong jelaskan mengenai Nanoha dalam Musim Ketiga dari Takamachi Nanoha dalam bahasa melayu

Musim ketiga, iaitu Magical Girl Lyrical Nanoha StrikerS bermula setelah beberapa tahun Magical Girl Lyrical Nanoha A's ditamatkan. Ketika musim ketiga ini, Nanoha, Fate Testarossa, Yagami Hayate, Alisa Bannings dan Suzuka Tsukimura telah mencapai 19 tahun. Mereka berlima berkawan baik dan sedang berada di tahap sekolah tinggi. Hayate yang lumpuh ketika dahulu, telah boleh berjalan kesan daripada pengorbanan Yagami Reinforce Eins. Nanoha masih menetap di Bandar Uminari bersama-sama dengan keluarganya yang mengusahakan Kedai Kek Midoriya.

Biarpun masih bersekolah tinggi, namun begitu, Nanoha masih aktif melibatkan diri dalam misi Jabatan Angkasa Bureau. Kedudukannya sebagai Pegawai Atasan dan Kapten Kumpulan Bintang @ Captain of Star Squad, menyebabkan dirinya turut menjadi sibuk menguruskan ahli kumpulannya yang terdiri daripada Vita, Nakajima Subaru dan Teana Lanster. Subaru seorang yang amat energetik dan aktif serta selalu bercakap. Manakala Teana pula lebih pendiam dan seorang yang bijak dalam mengatur strategi pertempuran. Dia ingin mengikut jejak langkah Fate Testarossa yang juga berperanan sebagai Enforcer Force bagi pertahanan kerajaan mereka. Subaru dan Teana bersahabat baik dengan Caro Lu Lushe dan Erio Mondial yang merupakan anak buah Fate.

Kemunculan Nanoha pada musim ini kelihatan lebih matang serta tegas. Jikalau dahulu iaitu pada musim pertama, Nanoha amat lembut dan bersopan santun. Fate pula amat kasar dan kejam. Tetapi keadaan telah berubah di mana Nanoha lebih garang dan Fate lebih lembut. Jubah perlawanannya yang dahulunya kelihatan seperti budak sekolah, kini telah bertukar menjadi lebih kompleks dan cantik. Begitu juga anak didiknya yang memakai pakaian perlawanan sepertinya. Nanoha yang dahulunya selalu bertarung dengan Vita, kini menyayangi Vita. Nanoha selunya sibuk dengan latihan untuk memperkuatkan anak didiknya. Asas pembelajaran dan penekanan terhadap ilmu sihirnya ialah serangan dan tembakan @ shooting. Dalam StrikerS, Khazanah Logia yang Hilang ataupun Lost Logia masih dikaitkan dengan misi mereka. Cuma kali ini, ianya berbentuk Drones iaitu sebuah alat teknologi canggih yang mengunakan Jewel Seed sebagai punca kuasanya. Drones ini dihasilkan oleh Jail Scaglietti iaitu seorang saintis yang bijak dan agak gila. Fate seorang yang teliti kerana dia ialah orang yang pertama menyedari bahawa Jewel Seed terlibat dalam kes terbaru mereka.

Ketika terlibat dalam misi menyelamat, Kumpulan Kilat yang diketuai oleh Fate dan Kumpulan Bintang yang diketuai oleh Nanoha menemui seorang budak perempuan yang comel. Dia berada dalam keadaan yang tidak bermaya dan akhirnya budak itu pitam. Nanoha mengambil keputusan untuk memelihara budak perempuan itu yang bernama Vivio. Vivio dibawa pulang ke pengkalan mereka dan dijaga seperti anak kandung Nanoha dan Fate. Sejak itu, nama Vivio telah didaftarkan di bawah nama keluarga Takamachi menyebabkan namanya bertukar menjadi Takamachi Vivio. Ketika pertengahan musim ini, Vivio telah diculik oleh pihak musuh yang diketuai oleh Jail Scaglietti. Vivio sebenarnya ialah artificial human being iaitu dihasilkan oleh Jail melalui Projek Pengklonan Memori. Seperti Fate yang klon kepada Alecia Testarossa, Vivio pula ialah klon kepada Olive Segbrecht yang merupakan keturunan Saint King. Vivio menjadi sasaran musuh kerana dia boleh mengerakkan Saint Cradle. Dirinya telah diikat di kerusi dan kuasa dari dalam tubuhnya telah diserap. Nanoha dan Fate cuba sedaya upaya membawa Vivio pulang kembali ke sisi mereka.

Menjelang akhir musim Strikers, Fate ke pangkalan Jail Scaglietti untuk menahannya. Sementara itu, Nanoha pula ke Saint Cradle untuk mendapatkan Vivio kembali. Fate yang datang ke sarang Jail dibantu oleh Suster Schach dan Verossa. Verossa mampu mencari punca kuasa sistem utama yang mengawal strategi pihak musuh menggunakan form Verossa's Infinite Hunt. Di peringkat konflik, Fate bertarung sendiri dengan Jail Scaglietti dan telah berlaku satu insiden yang merungkai kisah silam Fate. Jail menceritakan bahawa dia ialah orang pertama yang mencipta Fate melalui Projek Fate iaitu Projek Pengklonan Memori dan orang yang menyempurnakannya ialah Precia Testarossa. Jail juga mengatakan bahawa dia adalah seperti ayah kepada Fate kerana dia-lah yang mencipta Fate. Jail juga menuduh Fate adalah sama seperti ibunya, Precia yang hanya membesarkan Erio dan Caro untuk kepentingan diri sendiri. Hal ini membuatkan Fate menyedari kebenarannya, dan Fate kemudian mula bangun dengan mengaktifkan form Riot Zanber dan bentuk barunya, form Sonic Drive. Berlaku pertarungan yang sengit antara mereka berdua. Fate yang membuka form Zanber Form dengan sekuat hati, melepaskan amarah yang telah lama disimpan di jiwanya menghentam Jail. Setelah Jail ditangkap, bangunan mulai runtuh dan Fate diselamatkan oleh anak didiknya, Erio.

Ketika itu pula Nanoha yang berada dalam Saint Cradle menghampiri Vivio. Vivio yang gelombang otaknya dikawal telah menyerang Nanoha bertubi-tubi, sehinggakan memaksa Nanoha membuka form Blaster Mode yang boleh mengakibatkan dirinya mengalami kecedaraan. Berlakunya pertarungan hebat antara mereka berdua. Namun akhirnya Vivio tewas kerana Nanoha berjaya meng-seal kristal yang terdapat dalam Vivio. Nanoha dan Vivio pulang ke rumah. Kemudian di epilog akhir StrikerS, Nanoha tetap bertugas sebagai pengajar kepada mereka yang baru melatih ilmu sihir. Nanoha dan Fate serta Vivio hidup bahagia sebagai satu keluarga.